**Федэрыка Бальдзарэці** (італ.: Federico Balzaretti; 6 снежня 1981 года, Турын, Італія) — італьянскі футбаліст, абаронца. У 2010—2013 гадах выступаў за нацыянальную зборную Італіі. Завяршыў кар’еру ў жніўні 2015 года.

Кар’ера
-------

### «Тарына»

Федэрыка Бальдзарэці з’яўляецца выхаванцам клуба «Тарына», ў школу якога ён прыйшоў ва ўзросце шасці гадоў. У сезоне 1998/99 ён выклікаўся ў асноўны склад каманды, але ў ім не дэбютаваў. У 1999 годзе Бальдзарэці быў аддадзены ў арэнду ў клуб «Варэзэ», дзе правёў два гады. Затым ён гуляў за «Сіену», у складзе якой дэбютаваў у Серыі B.

У 2002 годзе Бальдзарэці вярнуўся ў «Тарына», у складзе якога дэбютаваў 14 верасня 2002 года ў гульні чэмпіянату Італіі супраць «Інтэра». Разам з «Тарына» Бальдзарэці вылецеў у Серыю B, але застаўся ў камандзе, дзе паступова станавіўся ключавай асобай. У сезоне 2004/05 «Тарына» зноў выйшаў у Серыю A. Аднак клуб быў абвешчаны банкрутам, і 9 жніўня 2005 года ўсе ігракі каманды сталі свабоднымі агентамі.

### «Ювентус»

Пасля сыходу з «Тарына» Федэрыка падпісаў кантракт з «Ювентусам» для таго, каб не перавозіць цяжарную жонку, Лукрэцыю, з горада. Тыфозі «Тарына» ўспрынялі пераход, як здраду, тым больш Бальдзарэці раней кляўся ў любові да клуба. Заўзятары, у сустрэчах, дзе яго каманда сустракалася з «Тарына», асвіствалі Федэрыка. Бальдзарэці заваяваў месца ў аснове «Ювентуса», які стаў чэмпіёнам краіны ў 2006 годзе. Аднак улетку таго ж года, клуб быў абвінавачаны з-за скандалу Кальчаполі, пазбаўлены чэмпіёнскага тытулу і адпраўлены ў Серыю B. Федэрыка прыняў рашэнне застацца ў камандзе, і ў матчы другога італьянскага дывізіёна забіў свой першы гол у складзе клуба, паразіўшы браму «Кратонэ».

### «Фіярэнціна»

20 чэрвеня 2007 года Бальдзарэці быў набыты «Фіярэнцінай», якая заплаціла за трансфер абаронцы 3,8 млн еўра, падпісаўшы кантракт на 4 гады. За «Фіярэнціну» ігрок правёў толькі палову сезону, згуляўшы ў 11 матчах.

### «Палерма»

25 студзеня 2008 года Бальдзарэці перайшоў у «Палерма» за 3,8 млн еўра. Кантракт быў падпісаны да 2011 года. У клубе Бальдзарэці ўзяў 42 нумар, у гонар бацькі, які нарадзіўся ў 1942 годзе. Ён дэбютаваў у складзе «разанера» 2 лютага 2008 года ў гульні супраць «Ліворна» (1:0). Федэрыка хутка стаў іграком асновы, правёўшы ў першыя два сезоны амаль усе гульні. 18 кастрычніка 2009 года Бальдзарэці забіў першы мяч за клуб, зноў у гульні супраць «Ліворна». 6 снежня 2009 года, у дзень свайго нараджэння, Бальдзарэці згуляў 100 матч у Серыі А. 11 студзеня 2010 года ігрок падоўжыў кантракт з камандай да 2013 года.

### «Рома»

1 жніўня 2012 года Бальдзарэці перайшоў у «Рому», падпісаўшы кантракт да 30 чэрвеня 2015 года. Сума трансферу склала 4,5 млн еўра. У жніўні 2015 года ў сувязі з траўмай прыняў рашэнне завяршыць кар’еру.

Міжнародная кар’ера
-------------------

Дэбютаваў у складзе нацыянальнай зборнай Італіі пад кіраўніцтвам трэнера Чэзарэ Прандэлі 17 лістапада 2010 года ў таварыскім матчы супраць зборнай Румыніі.

Зноскі
------

1. ↑  Federico Balzaretti // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Federico Balzaretti // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Balzaretti, questa è una settimana da ricordarе. gazzetta.it
4. ↑  Il pallone racconta: Federico Balzaretti. ilpalloneracconta
5. ↑  Balzaretti: «Io resto del Toro». aol.it
6. ↑  Juve, la carica dei piemontesi Архівавана 5 верасня 2009.. repubblica.it
7. ↑  Balzaretti rassegnato «Mi copriranno di fischi» Архівавана 3 жніўня 2012.. lastampa.it
8. ↑  Acquistato Balzaretti Архівавана 4 красавіка 2008.. ilpalermocalcio.it
9. ↑  Balzaretti: «Il 42? Scelto per mio papà»(недаступная спасылка). stadionews.it
10. ↑  Palermo, l'importanza dei giocatori chiave. tuttopalermo.net
11. ↑  Balzaretti rinnova fino al 2013(недаступная спасылка). ilpalermocalcio.it
12. ↑  «Рома» подтвердила трансфер защитника «Палермо» Бальцаретти. championat.com

Зноскі
------

Спасылкі
--------

* Лагатып Вікісховішча На Вікісховішчы ёсць медыяфайлы па тэме Федэрыка Бальдзарэці
* Профіль на сайце gazzetta.it
* Статыстыка на сайце National Football Teams

| ⛭Зборная Італіі — Чэмпіянат Еўропы 2012 — 2-е месца |
| --- |
| Сцяг Італіі | 
* 1 Буфон (б)
* 2 Маджа
* 3 К’еліні
* 4 Агбона
* 5 Мота
* 6 Бальдзарэці
* 7 Абатэ
* 8 Маркізіа
* 9 Балатэлі
* 10 Касана
* 11 Дзі Натале
* 12 Сірыгу (б)
* 13 Джакерыні
* 14 Дэ Санкціс (б)
* 15 Бардзальі
* 16 Дэ Росі
* 17 Барыні
* 18 Манталіва
* 19 Банучы
* 20 Джавінка
* 21 Пірла
* 22 Д'яманці
* 23 Начэрына
* трэнер: Чэзарэ Прандэлі

 |